Երբ պարզ դարձավ, որ Հանրապետական կուսակցության նախագահի թեկնածուն Մեծ Բրիտանիայում ՀՀ դեսպան Արմեն Սարգսյանն է, «Ծառուկյան» դաշինքի անդամները տեղեկացրեցին, որ իրենց լիդերն արտերկրում է, հենց վերադարձավ, նրանք կհայտնեն իրենց կարծիքը թեկնածուի առնչությամբ: Իսկ այսօր արդեն ԱԺ պատգամավոր, Ծառուկյանի մամուլի խոսնակ Իվետա Տոնոյանը լրագրողներին տեղեկացրել է, որ մի քանի օր հետո տեղի է ունենալու քաղխորհրդի նիստ, որի ընթացքում քննարկվելու է նախագահի թեկնածուի հարցը: «Քանի որ «Ծառուկյան» դաշինքում ներքին ժողովրդավարության սկզբունքներն առաջնահերթ են` Գագիկ Ծառուկյանը լսելու է քաղխորհրդի անդամներից, պատգամավորներից յուրաքանչյուրի կարծիքը առաջադրված թեկնածուի վերաբերյալ և հաջորդիվ միայն որոշում է կայացվելու»,- հավելել է խոսնակը: